PATVIRTINTA

 Sedos Vytauto Mačernio gimnazijos

 direktoriaus įsakymu 2022-01-03 Nr. V1-2-2

**SEDOS VYTAUTO MAČERNIO GIMNAZIJOS**

**METODINĖS TARYBOS**

**VEIKLOS PLANAS**

**2022 m.**

1. **TIKSLAS.**

Koordinuoti metodinių grupių veiklą, siekiant gerinti pamokos kokybę, mokinių individualią pažangą bei kurti saugią aplinką, stiprinti prevencinę veiklą.

 **UŽDAVINIAI:**

1. Skleisti metodines ir dalykines naujoves.
2. Užtikrinti patirtinį mokytojų mokymąsi, ieškant mokomųjų dalykų integravimo, mokinių kūrybiškumo, lyderystės ugdymo galimybių.
3. Inicijuoti tikslingą, gimnazijos veiklos tikslus, uždavinius ir gimnazijos bendruomenės poreikius atitinkantį mokytojų kvalifikacijos tobulinimą.
4. **2020- 2021 MOKSLO METŲ VEIKLOS ANALIZĖ:**

 Praėjusiais mokslo metais gimnazijoje buvo 7 metodinės grupės, joms vadovavo patyrę mokytojai metodininkai: V. Lukauskienė, R. Čičirkaitė, G. Vainutienė, vyr. mokytojai: J. Stanienė, G. Vanagienė, T. Saračinskienė ir spec. pedagogė V. Bružienė. Metodinės tarybos veiklos tikslas- koordinuoti metodinių grupių veiklą, siekiant gerinti pamokos kokybę, suasmeninti mokymą(si), kurti saugią aplinką, stiprinti prevencinę veiklą. Metodinėje taryboje buvo tariamasi ir priimami sprendimai dėl mokytojų kvalifikacijos kėlimo, atestacijos programos vykdymo, vadovėlių ir priemonių poreikio analizės ir užsakymo 2021-2022 m. m., dėl nuotolinio ir mišraus mokymo(si) organizavimo, DNR lėšų panaudojimo.

 Metodinėse grupėse buvo siekiama užtikrinti kolegialų mokytojų bendradarbiavimą, buvo dalijamasi pedagoginėmis ir metodinėmis naujovėmis, veiksmingais mokymo metodais, būdais. Balandžio mėnesį buvo suorganizuota metodinė diena „Kolega- kolegai. Mokinių pasiekimų ir pažangos vertinimas. Formuojamasis ir kaupiamasis vertinimas“, kurios metu visų metodinių grupių mokytojai dalijosi įgyta patirtimi vertinant mokinių pasiekimus, aptartos sėkmės ir problemos, parengta medžiaga dalijamasi „Microsoft Teams“ platformoje.

2020 m. lapkričio mėnesį prasidėjus nuotoliniam mokymui(si) susidurta su nemažu iššūkiu, kaip efektyviai organizuoti darbą, kad kuo mažiau streso patirtų ir mokytojai, ir mokiniai, ir jų tėvai. Itin efektyvus būdas spręsti iškilusioms problemoms buvo kartą per savaitę per „Microsoft Teams“ platformą rengiami mokytojų susirinkimai. Dažni susirinkimai padėjo efektyviai, neužtęsiant spręsti problemas. Jeigu įprastinio mokymo(si) metu ne visi mokiniai ir jų tėvai noriai sekė informaciją Tamo dienyne, tai nuotolinio mokymo(si) metu ši problema buvo išspręsta- visi mokiniai ir tėvai buvo priregistruoti, duomenys atnaujinti ir prisijungimų skaičius išaugo. Pastebėta dar ir tai, kad daugiau tėvų dalyvavo nuotoliniuose tėvų susirinkimuose nei dalyvaudavo kontaktiniuose. Šį susirinkimų organizavimo būdą nuspręsta taikyti ir 2021-2022 m. m. Savo įžvalgas apie nuotolinio mokymo(si) sėkmes ir nesėkmes mokytojai pateikė mokytojo ataskaitose.

 Atlikta ugdymo kokybės analizė, metodinėse grupėse išanalizuoti nacionalinio mokinių pasiekimų patikrinimo, valstybinių brandos egzaminų rezultatai. Organizuoti metodiniai susirinkimai, diskusijos, įdomių, efektyvių mokymo metodų taikymo klausimais. Gimnazijos mokytojai turi didelę konferencijų organizavimo patirtį, kiekvienais mokslo metais suorganizuojama bent po vieną rajono, regiono masto konferenciją, kurių metu įvairių mokyklų mokytojai, mokiniai dalijasi savo patirtimi, įžvalgomis įvairiomis temomis, užmezgamas mokytojų dalykininkų bendradarbiavimas, kurio dėka vykdomi bendri projektai, išvykos, pamokos ir pan. Gimnazijoje surengta konferencija, skirta poeto V. Mačernio 100-mečiui paminėti „Vytautas Mačernis- egzistencinis poetas, nekasdieniškų vizijų regėtojas“. Konferencija vyko mišriu būdu: dalis klausytojų buvo pakviesti į gimnaziją, kiti turėjo galimybę stebėti nuotoliu. Surengti konferenciją mišriu būdu buvo nemažas iššūkis, su kuriuo sėkmingai susidorota. Be konferencijos buvo surengti trys respublikiniai konkursai, taip pat skirti V. Mačernio 100-mečiui: meninio skaitymo, rašinių ir dailės darbų. Didžiausio susidomėjimo susilaukė meninio skaitymo konkursas, kuris vyko nuotoliu. Buvo vykdomas gimnazijos projektas „Mačernis ir mes“. Lapkričio mėn. buvo švenčiamas Sedos vidurinės mokyklos 100-metis, jo organizavime dalyvavo visų metodinių grupių nariai, jie organizavo mokinių darbą renkant mokyklos istorijos faktus, ruošiant meninius numerius ir pan. Didžiausi gimnazijos renginiai vyko neįprastomis pandemijos sąlygomis, bet mokytojų kolektyvas sutelkė ir įvykdė išsikeltus iššūkius.

Švietimo pagalbos specialistai ir mokytojų padėjėjai nuolat sekė mokinių mokymąsi, padėjo mokiniams, kurie susidūrė su sunkumais mokydamiesi nuotoliniu būdu. Parengė ir išanalizavo anketas mokiniams ir tėvams apie mokymąsi nuotoliniu būdu. Analizę pristatė mokytojų susirinkime.

 Mokytojai dalyvavo įvairiuose mokymuose, seminaruose, ypač daug mokymų išklausyta nuotolinio mokymo(si), psichologinėmis temomis. Kiekvienas mokytojas galėjo nemokamai naudotis pedagogas.lt mokymais.

Buvo įgyvendinama mokytojų ir pagalbos mokiniui specialistų (išskyrus psichologus) atestacinė programa- vokiečių k. mokytoja L. Milieškienė įgijo vokiečių kalbos vyresniosios mokytojos kvalifikacinę kategoriją, anglų kalbos mokytoja Rasa Šmaižienė įgijo anglų kalbos vyresniosios mokytojos kvalifikacinę kategoriją.

 Mokytojai visus mokslo metus ruošė mokinius konkursams, olimpiadoms. Didelių laimėjimų nepasiekta. Pradinių klasių mokiniai dalyvavo ES struktūrinių fondų lėšų bendrai finansuojamame projekte „Bendrojo ugdymo turinio ir organizavimo modelių sukūrimas ir išbandymas bendrajame ugdyme", Tautinio Olimpinio komiteto projekte „Olimpinis mėnuo“. Vyresniųjų klasių mokiniai su mokytojų grupe dalyvavo ir vykdė projekto „Mokyklos- Europos parlamento ambasadorės“ veiklas. Biologijos mokytoja V. Katkuvienė parengė projektą „Pamatyk, pažink ir pasidalink!“ ir gavo finansavimą iš vaikų vasaros stovyklų ir kitų neformaliojo vaikų švietimo programų finansavimo fondo. Projekto metu mokiniai dalyvavo edukaciniuose užsiėmimuose, kuriuos vedė Lietuvoje žinomi gamtininkai: Šikšnosparniųapsaugos Lietuvoje draugijos (ŠALD) pirmininkas Deividas Makavičius; Gamtos fotografas, zoologas, edukacinių knygų apie gamtą autorius Marius Čepulis; patyręs ornitologas Gediminas Petkus. Užsiėmimų metu mokiniai susipažino su naujomis augalų, paukščių bei kitų gyvūnų rūšimis, įgijo pėdsekystės įgūdžių. Šiuos įgūdžius dar labiau pagilino Varnių regioninio parko Gamtos mokyklos edukaciniuose užsiėmimuose. Anglų kalbos mokytoja I. Barkauskienė ir matematikos mokytoja R. Vaicekauskienė sudomino mokinius programos „e Twinning“ projektais. Lietuvių kalbos mokytojos su mokiniais dalyvavo projekte „MMRG Humanitarų akademija”. Vokiečių kalbos mokytoja L. Milieškienė- Goethe’s instituto Lietuvoje projekte, „Ö kaip öko", pradinių klasių mokytojos- Tautinio Olimpinio komiteto projekte „Olimpinis mėnuo“. Buvo vykdomos gimnazijos parengto Sporto rėmimo fondo ir Mažeikių r. savivaldybės finansuojamo projekto „Sporto inventoriaus ir įrangos įsigijimas“ veiklos, surengtos sporto šventės, įsigyta sporto inventoriaus. Taip pat vykdomi prevenciniai projektai „Antras žingsnis“ bei patyčių prevencijos programa „Olweus“. Vestos įvairių dalykų integruotos pamokos, pamokos kitoje aplinkoje (metodinių grupių planai).

1. **METODINĖS TARYBOS PIRMININKAS IR JOS NARIAI**:

1. Dalia Sakalauskienė- direktorės pavaduotoja ugdymui, pirmininkė

2. Gražina Vainutienė- pradinių klasių metodinė grupė

3. Rasa Čičirkaitė- lietuvių kalbos ir dorinio ugdymo metodinė grupė

4. Tatjana Saračinskienė- užsienio kalbų metodinė grupė

5. Vida Lukauskienė- tiksliųjų ir gamtos mokslų metodinė grupė

6. Valda Bružienė- švietimo pagalbos teikėjų metodinė grupė

7. Jolanta Stanienė- socialinių mokslų, menų, technologijų ir kūno kultūros metodinė grupė

8. Genovaitė Vanagienė- klasių vadovų metodinė grupė.

1. **2022 M. GIMNAZIJOS TIKSLAS**:

 Gerinti ugdymosi pasiekimus siekiant kiekvieno mokinio asmeninės ūgties.

**UŽDAVINIAI:**

1. Padidinti mokinių galimybes mokytis pagal savo gebėjimus ir poreikius teikiant pagalbą.
2. Didinti mokinių ugdymosi galimybes pagal savo gebėjimus ir poreikius gerinant aplinkos funkcionalumą.
3. **VEIKLOS TURINYS**

 Tikslas. Gerinti ugdymosi pasiekimus siekiant kiekvieno mokinio asmeninės ūgties.

|  |  |  |  |  |  |
| --- | --- | --- | --- | --- | --- |
| Uždavinys | Priemonės pavadinimas | Vykdytojai | Data | Laukiami rezultatai | Pastabos |
| 1.Padidinti mokinių galimybes mokytis pagal savo gebėjimus ir poreikius teikiant pagalbą.  | Praėjusių mokslo metų veiklos aptarimas, 2022 m. plano rengimas | Metodinės tarybos nariai | Sausis | Aptariamas praėjusių mokslo metų plano įgyvendinimas, iškeliamos problemos, kurias bus siekiama šalinti per einamuosius mokslo metus |  |
| DNR lėšų paskirstymas | Metodinės tarybos nariai | Vasaris- balandis | Išsiaiškinamas DNR lėšų panaudojimo poreikis, numatoma, kokią dalį lėšų skirti skaitmeninėms priemonėms įsigyti ir kokią dalį įrangai. |  |
| Metodinių grupių parengtų 2022 m. veiklos planų aptarimas ir tvirtinimas | Metodinė taryba | Sausis | Numatytos priemonės garantuos sėkmingą gimnazijos tikslų ir uždavinių įgyvendinimą |  |
| „Reflectus“ sistemos naudojimas grįžtamajam ryšiui gauti | Visi mokytojai | Visus metus | „Reflectus“ sistemą naudoja visų dalykų mokytojai 4-II klasėse. Mokytojai gauna greitą grįžtamąjį ryšį ir gali laiku reaguoti į problemas. Mokiniai išmoksta reflektuosi savo mokymosi patirtis, prisiima atsakomybę už savo mokymosi rezultatus. Mokinys padedamas mokytojos atranda sau tinkamus mokymosi būdus. |  |
| Mokinių rengimas rajono konkursams, olimpiadoms, varžyboms | Dalykų mokytojai | Visus mokslo metus | Pastebimi gabūs mokiniai ir jiems teikiama pagalba ruošiantis olimpiadoms, konkursams, varžyboms ir pan.  |  |
| Konsultacijų įvairių gebėjimų mokiniams organizavimas | Dalykų mokytojai | Visus mokslo metus | Nuolat teikiamos konsultacijos įvairių gebėjimų mokiniams mokymo(si) spragoms šalinti, žinios gilinti. Suderinamas konsultacijų laikas |  |
| Bandomųjų brandos egzaminų organizavimas, vertinimas, rezultatų aptarimas | Metodinės grupės | Vasaris | Dalykų mokytojai organizuoja bandomuosius egzaminus, išsiaiškina mokinių galimybes, metodinėse grupėse aptaria sunkumus, numato tolesnio mokymo žingsnius. |  |
| Ilgalaikės kvalifikacijos kėlimo programos „Mokytojų ir vadovų kompetencijų gilinimas siekiant užtikrinti kiekvieno mokinio asmeninę ūgtį“ vykdymasI modulis. „Darbas su refleksijų duomenimis: problemų identifikavimas ir strategijų išgryninimas“ (nuotolinis)II modulis. „Duomenimis grįstų pokyčių inicijavimas ir įgyvendinimas klasės/ mokyklos lygmenyje“III modulis. „Mokymąsi aktyvinantys metodai“ | Visi mokytojai ir specialistai | I modulis- 2022 m. vasario 15 d.II modulis- 2022 m. balandžio 21 d. III modulis- 2022 m. spalio 3 d. | 100 % mokytojų dalyvauja ilgalaikės programos mokymuose, pagilina darbo su „Reflectus“ sistema darbo įgūdžius, išmoksta efektyviai panaudoti gautus duomenis, pamokose taiko aktyviuosius mokymo metodus. |  |
| Gimnazijos veiklos kokybės įsivertinimo rezultatų aptarimas | Metodinė taryba | Gegužė | Remiantis veiklos kokybės įsivertinimo išvadomis parengti rekomendacijas mokytojams |  |
| Dalyvavimo olimpiadose, konkursuose, varžybose, projektuose rezultatų aptarimas | Metodinės tarybos nariai | Gegužė | Aptariama, kas lemia sėkmingą ir nesėkmingą dalyvavimą olimpiadose, konkursuose, varžybose. |  |
| Dalyvavimas Mažeikių švietimo centro kvalifikacijos kėlimo renginiuose, rajono metodinėje veikloje. | Dalykų mokytojai | Visus metus | Dalykų mokytojai dalyvauja įvairiuose kvalifikacijos kėlimo renginiuose, rajono metodinėje veikloje |  |
| Integruotų, atvirų pamokų vedimas | Metodinės grupės | Visus metus | Įvairių dalykų mokytojai veda integruotas pamokas, dalijasi patirtimi. Efektyvinamas mokymo(si) procesas- mokiniams įdomesnės pamokos |  |
| 2022 m. mokytojų ir pagalbos specialistų (išskyrus psichologus) atestacijos programos aptarimas | Metodinės tarybos nariai | Sausis | Atariamos mokytojų kvalifikacijos kėlimo galimybės, teikiamos rekomendacijos |  |
| Dalyvavimas projekto „Kokybės krepšelis“ priemonių vykdyme | Visi mokytojai | Visus metus  | Mokytojai vykdo projekto „Kokybės krepšelis“ veiklos plane numatytas priemones. |  |
| Metodinė diena (Pasirenkama tuo metu aktuali tema) | Metodinė taryba | II ketvirtis | Metodinės grupės pristato savo gerąją patirtį, medžiaga dalijasi „Microsoft Teams“ platformoje. |  |
| Užduočių rengimas rajono, respublikos olimpiadoms, konkursams | Metodinės grupės | Visus metus | Bendradarbiavimas rengiant užduotis, tobulėja dalykinės kompetencijos |  |
| Atvirų durų dienų tėvams (globėjams) organizavimas | Pagalbos specialistai,klasių vadovai, dalykų mokytojai | Vasario 23 d.Gegužės 17d.Spalio 12 d. | Individualiuose pokalbiuose su mokinių tėvais aptariamos mokymo(si) galimybės, problemos, randamos sąsajos, kaip bendradarbiaujant padėti mokiniui pasiekti pažangą. |  |
| Mokinių mokymosi pokyčių lyginamoji analizė (NMPP, PUPP) (Jeigu šie patikrinimai bus vykdomi) | Metodinės grupės | Birželis | Aptariama, kaip gerinti pasiekimus, dalijamasi metodinių grupių patirtimi. |  |
| Mokytojų metinė ataskaita | Visi dalykų mokytojai, specialistai | Birželis | Parengtos atskaitos- mokslo metų darbo įsivertinimas- sėkmių ir problemų identifikavimas, panaudojamas kitų mokslo metų veiklos planavimui |  |
| Dalykų ilgalaikių planų, modulių, pasirenkamųjų ir neformalaus mokinių švietimo programų aptarimas | Metodinės tarybos nariai | Rugpjūtis | Įvertinamos programos ir planai, teikiami tvirtinimui |  |
| Mokinių adaptacijos aptarimas | Metodinės grupės | Spalis | Išsiaiškinama, kaip praėjo adaptacinis laikotarpis 1, 5 kl., naujai atėjusiems mokiniams. Kilus problemoms klasių vadovai, dalykų mokytojai bendradarbiauja su pagalbos specialistais. 95 % mokinių sėkmingai adaptuojasi |  |
| Prevencinių programų OPKUS, ANTRAS ŽINGSNIS vykdymas | Visi mokytojai, specialistai | Visus metus | Siekis sumažinti patyčių mastą |  |
| Virtualios „Microsoft Teams“ mokymosi aplinkos naudojimas nuotoliniam, mišriam ir hibridiniam mokymui(si) | Visi mokytojai, specialistai | Esant būtinybei vykdyti nuotolinį, mišrų ar hibridinį mokymą(si) | Naudojant bendrą nuotolinio mokymo(si) aplinką mokymo(si) procesas vyksta sklandžiai. |  |
| 2. Didinti mokinių ugdymosi galimybes pagal savo gebėjimus ir poreikius gerinant aplinkos funkcionalumą. | Pamokų vedimas „klasėse be sienų“ | Dalykų mokytojai | Visus metus | Dinamiškesnis ugdymo procesas, ugdomos asmeninės kompetencijos  |  |
| Pradėtas šiuolaikiškos gamtos mokslų laboratorijos įrengimas | Administracija, gamtos mokslų mokytojai | Balandžio- gruodžio mėn. | Ne mažiau kaip 90 % mokinių vykdys praktines tiriamąsias veiklas laboratorijoje per gamtos mokslų pamokas, modulius, bus suorganizuota 7- 8 kl. gamtos mokslų patyriminė diena. Ne mažiau kaip 30 % I-ų klasių mokinių vykdys gamtos mokslų metinius asmeninius projektus. |  |
| Anglų, matematikos, technologijų kabinetų atnaujinimas | Anglų kalbos, matematikos, technologijų mokytojai | Visus metus | Atnaujintuose kabinetuose daugiau galimybių naudoti naujausias IT priemones. |  |
| Naujų vadovėlių ir mokymo priemonių užsakymo 2022-2023 m. m. paraiškos aptarimas. Lėšų paskirstymas | Dalykų mokytojai | Gegužė | Pagal mokytojų pateiktus prašymus sprendžiama, kokių vadovėlių ir priemonių įsigijimui skirti lėšų. |  |

Vedami renginiai pagal gimnazijos renginių bei metodinių grupių planus. Dalyvaujama rajono, regiono, respublikos renginiuose, projektuose.

 Metodinės grupės pirmininkė Dalia Sakalauskienė

 (parašas) (vardas, pavardė)